ai4bharat/Pralekha huggingface dataset:
ஜல்சக்தி அமைச்சகம்
பீகார் மாநிலத்தின் ஜல் ஜீவன் மிஷன்  ஒவ்வொரு வீட்டுக்கும் குடிநீர் என்ற திட்டத்திற்கான ஆண்டு செயல் திட்டத்திற்கு ஒப்புதல்.
ஜல்சக்தி அமைச்சகத்தின் ஒப்புதலுக்காக பீகார் மாநிலம், தனது ஜல் ஜீவன் மிஷன் ஆண்டு செயல்திட்டத்தை அமைச்சகத்திடம் சமர்ப்பித்தது. 2020 -21ஆம் ஆண்டுக்குள் அனைத்து வீடுகளுக்கும் குடிநீர்க் குழாய் தொடர்பு வசதியை 100 சதவிகிதம் ஏற்படுத்திக் கொடுப்பதற்கான திட்டத்தை சமர்ப்பித்தது. குடிநீர்க் குழாய் வசதி செய்யப்படாமல் இருக்கும் அனைத்து வீடுகளுக்கும் குடிநீர்க்குழாய் வசதி செய்து கொடுப்பதை பீகார் மாநில அரசு இலக்காகக் கொண்டுள்ளது. இது மிகப்பெரிய இலக்காகும். ஆனால் பீகார் மாநில அரசு, இந்த இலக்கை அடைவதற்கான பாதையை ஏற்கனவே வகுத்துள்ளது. 2020- 21ஆம் ஆண்டுக்குள் 38 மாவட்டங்களையும் சேர்ந்த அனைத்து வீடுகளுக்கும் நூறு சதவிகிதம் குடிநீர்க் குழாய் வசதிசெய்து கொடுப்பதற்கான முறையான திட்டம் ஒன்று தயாராக உள்ளது. இலக்கு நிர்ணயிக்கப்பட்டுள்ள மாவட்டங்கள், தரம் பாதிக்கப்பட்ட குடியிருப்புகள், ஷெட்யூல்டு பிரிவினர்/ செட்யூல்டு பழங்குடியின கிராமங்களுக்கும் எனப்படும் இல்லங்களில் செயல்படும் குடிநீர் குழாய் தொடர்பு  ஏற்படுத்திக் கொடுக்கத் திட்டமிடப்பட்டுள்ளது. பீகாரில் நிலத்தடியிலும், நீர்நிலைகளிலும் தண்ணீர் அபரிமிதமாக உள்ளதால், பீகார் மாநிலம் இத்திட்டத்தைச் செயல்படுத்த அனைத்து நடவடிக்கைகளையும் முயற்சிகளையும் எடுத்துவருகிறது.
2020- 2021 ஆம் ஆண்டுக்குள் 1.50 கோடி வீடுகளுக்கு குடிநீர்க் குழாய்த் தொடர்பு ஏற்படுத்திக் கொடுக்க இம்மாநிலம் திட்டமிட்டுள்ளது. மத்திய அரசு இத்திட்டத்திற்காக 2020 -2021 ஆம் ஆண்டுக்கு 1832.66 கோடி ரூபாய் ஒதுக்கியுள்ளது.
(Visitor Counter : 222
பிரதமர் அலுவலகம்
கோவிட்-19ஐ எதிர்த்துப் போராட பி.எம் கேர்ஸ் நிதியத்தின் கீழ் இந்தியாவில் தயாரிக்கப்பட்ட 50,000 வென்டிலேட்டர்கள்
அனைத்து மாநிலங்கள்/ யூனியன் பிரதேசங்களில் உள்ள அரசு மருத்துவமனைக்கு கோவிட் சிகிச்சைக்காக விநியோகிப்பதற்காக இந்தியாவில் உற்பத்தி செய்வோம் திட்டத்தின் மூலம் 50,000 வென்டிலேட்டர்கள் தயாரிக்க பி.எம் கேர்ஸ் நிதியத்தில் இருந்து ரூ. 2000 கோடி ஒதுக்கீடு செய்யப்பட்டுள்ளது. மேலும், புலம்பெயர்ந்த தொழிலாளர்களின் நலனுக்காக ரூ.1000 கோடி ஒதுக்கீடு செய்யப்பட்டுள்ளது.
50000 வென்டிலேட்டர்களில், 30000 வென்டிலேட்டர்களை பாரத் எலெக்ட்ரானிக்ஸ் லிமிடெட் நிறுவனம் தயாரிக்கிறது. மீதமுள்ள 20000 வென்டிலேட்டர்களை அக்வா ஹெல்த்கேர் , ஏஎம்டிஇசட் பேசிக் , ஏஎம்டிஇசட் ஹை எண்ட்  மற்றும் அல்லிட் மெடிக்கல்  நிறுவனங்கள் தயாரிக்கின்றன. இதுவரை 2923 வென்டிலேட்டர்கள் தயாரிக்கப்பட்டுள்ளன. அவற்றில் 1340 வென்டிலேட்டர்கள் ஏற்கனவே மாநிலங்கள் / யூனியன் பிரதேசங்களுக்கு வழங்கப்பட்டுள்ளன. மகாராஷ்டிரா , டெல்லி , குஜராத் , பீகார் , கர்நாடகா , ராஜஸ்தான்  ஆகியவை இதில் அடங்கும். ஜூன் 2020 இறுதிக்குள், கூடுதலாக 14,000 வென்டிலேட்டர்கள் அனைத்து மாநிலங்களுக்கும் / யூனியன் பிரதேசங்களுக்கு வழங்கப்படும்.
மேலும் புலம் பெயர்ந்த தொழிலாளர்களின் நலனுக்காக ரூ. 1000 கோடி ஏற்கனவே மாநிலங்கள் / யூனியன் பிரதேசங்களுக்கு வழங்கப்பட்டுள்ளது. 2011ஆம் ஆண்டு மக்கள்தொகைக் கணக்கெடுப்பின்படி உள்ள மக்கள் தொகையில் 50 சதவீதம், கோவிட்-19 நோயாளிகளின் எண்ணிக்கையில் 40 சதவீதம் மற்றும் அனைத்து மாநிலங்கள் / யூனியன் பிரதேசங்களுக்கிடையே சம விநியோகத்திற்கு 10 சதவீதம் என்ற சூத்திரத்தின் அடிப்படையில் இந்த நிதிவிநியோகம் செய்யப்பட்டுள்ளது. இந்த நிதி உதவி புலம்பெயர்ந்தோரின் தங்குமிடம், உணவு, மருத்துவ சிகிச்சை மற்றும் போக்குவரத்து ஏற்பாடு ஆகியவற்றிற்குப் பயன்படுத்தப்பட உள்ளது. இந்த நிதி வழங்கப்பட்டுள்ள மாநிலங்கள்/யூனியன் பிரதேசங்கள் மகாராஷ்டிரா , உத்தரப்பிரதேசம் , தமிழ்நாடு , குஜராத் , டெல்லி , மேற்கு வங்கம் , பீகார்  ), மத்தியப் பிரதேசம் , ராஜஸ்தான் , கர்நாடகா .
(
தகவல் மற்றும் ஒலிபரப்பு அமைச்சகம்
53வது இந்திய சர்வதேச திரைப்பட விழாவில் பீகாரை அறிந்துக்கொள்வோம்
வளர்ந்து வரும் திரைப்பட தயாரிப்பாளர்கள், புத்தர் மற்றும் மகாவீரர் பிறந்த பூமியின் வரலாறு, தொல்பொருள், கலாச்சாரம் மற்றும் இயற்கை பாரம்பரியத்தை அறிந்துக்கொள்ள 53 வது இந்திய சர்வதேச திரைப்பட விழாவில் பீகார் அரங்கு அமைக்கப்பட்டுள்ளது. தமிழ்நாடு உள்ளிட்ட பல்வேறு மாநிலங்கள் தங்கள் மாநிலங்களில் திரைப்படத் தயாரிப்புத் தொழிலை ஊக்குவிக்க ‘ஃபிலிம் பஜாரில்’ தங்களுடைய அரங்கினை நிறுவியுள்ளன.
மத்திய தகவல் மற்றும் ஒலிபரப்புத் துறை அமைச்சர் திரு. அனுராக் சிங் தாக்கூர் மற்றும் இணை அமைச்சர் டாக்டர் எல் முருகன் ஆகியோர் பீகார் அரங்கினை திறப்பு விழாவின் போது பார்வையிட்டனர்.
முன்னதாக, பீகார் அரங்கினைத் திறந்து வைத்த புகழ்பெற்ற நடிகர் திரு. பங்கஜ் திரிபாதி, இந்திய சர்வதேச திரைப்பட விழாவில் தனது சொந்த மாநிலத்தைப் பிரதிநிதித்துவப்படுத்தும் அரங்கினை கண்டு மகிழ்ச்சியடைந்தார். திரைப்படம் உருவாக்க திறன் அதிகம் கொண்ட மாநிலமாக பீகார் உள்ளது, அதைப் பயன்படுத்த வேண்டும் என்று கூறினார்.
பீகார் அரசு அதிகாரி திருமதி. பந்தனா பிரேயாஷி கூறுகையில், பீகாரில் படப்பிடிப்புக்கு திரைப்பட தயாரிப்பாளர்களை ஈர்க்க மாநில அரசு பல முயற்சிகளை எடுத்துள்ளது. மேம்படுத்தப்பட்ட பாதுகாப்பு சூழ்நிலை மற்றும் விரைவான இணைப்பு மற்றும் வலுவான உள்கட்டமைப்பு வசதிகள் குறித்து அவர் பேசினார்.
ஆசியாவின் மிகப்பெரிய கால்நடை கண்காட்சியான சோனேபூர் கால்நடை கண்காட்சி மற்றும் சீக்கிய சமூகத்தின் புனித யாத்திரைகளில் ஒன்றான ஹர்மந்திர் தக்த் ஸ்ரீ பாட்னா சாஹிப் போன்ற கலாச்சார, இயற்கை மற்றும் தொல்பொருள் அதிசயங்களை இந்த அரங்கு எடுத்துக்காட்டுகிறது.
பீகாரில் திரைப்படத் தயாரிப்பின் பாரம்பரியத்தையும் இந்த அரங்கு எடுத்துக்காட்டுகிறது. ரிச்சர்ட் அட்டன்பரோவின் இயக்கத்தில் ஆஸ்கார் விருது பெற்ற ‘காந்தி’ திரைப்படத்தின் சில காட்சிகள் பல நூற்றாண்டுகள் பழமையான பாட்னா ஆட்சியர் அலுவலகத்தில் படமாக்கப்பட்டன.
சிறப்பு சேவைகள் மற்றும் கட்டுரைகள்
மீனவர்களுக்கு உதவ, விற்பனைத் துறையில் புதுமையான மற்றும் அறிவியல் பூர்வ யோசனைகளை பின்பற்ற வேண்டும்: லட்சத்தீவு நிர்வாகத்துக்கு மத்திய அமைச்சர் திரு எல். முருகன் உத்தரவு
மீனவர்களுக்கு உதவ, விற்பனைத் துறையில் புதுமையான மற்றும் அறிவியல் பூர்வ யோசனைகளை பின்பற்ற வேண்டும் என லட்சத்தீவு நிர்வாகத்துக்கு மத்திய தகவல் மற்றும் ஒலிபரப்புத்துறை, மீன்வளத்துறை, கால்நடை பராமரிப்புத்துறை மற்றும் பால்வளத்துறை இணையமைச்சர் திரு எல். முருகன் உத்தரவிட்டார்.
லட்சத்தீவில் 3 நாள் சுற்றுப் பயணம் மேற்கொண்ட மத்திய அமைச்சர் திரு. எல். முருகன் இன்று காலை பங்காராம் தீவில் இருந்து அகத்திக்கு வந்தார். அங்கு தேசிய ஒற்றுமை தினத்தை முன்னிட்டு, நடத்தப்பட்ட சைக்கிள் பேரணியை அவர் கொடியசைத்து தொடங்கி வைத்தார். அதில் பங்கேற்ற சிறுவர்களுடன் இணைந்து, மத்திய அமைச்சரும் சிறிது தூரம் சைக்கிள் பயணம் மேற்கொண்டார். அதன்பின் லட்சத்தீவில் உள்ள டுனா மீன் பதப்படுத்தும் பகுதிகளை மத்திய அமைச்சர் திரு. எல். முருகன் பார்வையிட்டார். அங்கு பாரம்பரிய முறையில் மீன் பதப்படுத்தும் முறையை மீனவர்கள் பின்பற்றுகின்றனர். மீனவர்களுடன் கலந்துரையாடிய மத்திய அமைச்சர், மீன் பதப்படுத்தும் தொழிலில் உள்ள பிரச்சனைகளை கேட்டறிந்தார். மீன் பதப்படுத்துதல் மற்றும் அதை விற்பனை செய்வதில் உள்ள பிரச்னைகளை மீனவர்கள் விளக்கினர். இதைக் கேட்ட மத்திய அமைச்சர், இப்பிரச்னைகளை விரைவில் தீர்க்க உடன் வந்த அதிகாரிகளிடம் அறிவுறுத்தினார். மேலும், மீன் விற்பனைத்துறையில் புதுமையான மற்றும் அறிவியல்பூர்வமான யோசனைகளை பின்பற்றவும், அடிப்படை விலையை உறுதி செய்ய, மீன் விற்பனைத் துறையில் தேவையான நடவடிக்கைகளை உடனடியாக தொடங்கவும் லட்சத்தீவு நிர்வாக அதிகாரிகளுக்கு மத்திய அமைச்சர் உத்தரவிட்டார்.
மத்திய அமைச்சருடன் லட்சத்தீவு நிர்வாகியின் ஆலோசகர் திரு ஏ.அன்பரசு, மீன்வளத்துறை செயலாளர்கள் திரு கே.டி.தாமோதர், திரு. ஓ.பி.மிஸ்ரா மற்றும் இதர மூத்த அதிகாரிகள் உடன் சென்றனர். அதன்பின் மீனவர்களுடன் இணைந்து மத்திய அமைச்சர் மதிய உணவு சாப்பிட்டார். அப்போது, லட்சத்தீவு மீன்வளத்துறையில் சந்திக்கும் பிரச்சனைகளை ஒவ்வொரு மீனவரிடமும் கேட்டறிந்தார். அகத்தி தீவு படகுத்துறை, மற்றும் நுழைவுப் பகுதியில் அவர் மரக்கன்றுகளை நட்டார். அங்குள்ள பன்நோக்கு மருத்துவமனையில் உள்ள நோயாளிகளையும் மத்திய அமைச்சர் பார்வையிட்டார்.
முன்னதாக முதல்நாள் பயணத்தில் லட்சத்தீவு மீனவர்களுடன், கலந்துரையாடிய மத்திய அமைச்சர், “மீன்வளத்துறையில் லட்சத்தீவின் தற்சார்பை உறுதி செய்வதுதான் பிரதமர் திரு நரேந்திரமோடியின் தொலை நோக்கு” என கூறினார்.
இரண்டாம் நாள் பயணத்தில் கவராத்தி தீவில் கடற்பாசி மையத்தை பார்வையிட்டபோது, சுய உதவிக் குழு பெண்களுடன் கலந்துரையாடிய மத்திய அமைச்சர் அவர்கள் சந்திக்கும் பிரச்சனைகளை கேட்டறிந்தார். ‘‘லட்சத்தீவு கடலோர பகுதியில் கடற்பாசி உற்பத்திக்கு சிறந்த சாத்தியங்கள் உள்ளன எனவும், இது இங்குள்ள பெண்களுக்கு வேலைவாய்ப்புகள், பொருளாதார மேம்பாட்டை அளிக்கிறது. இதில் மத்திய அரசு அதிக கவனம் செலுத்துகிறது’’ என மத்திய அமைச்சர் கூறினார்.
உள்ளூர் மக்களுக்கு பொருளாதார மேம்பாடு மற்றும் வாழ்வாதார வாய்ப்புகளை வழங்குவதற்காக, லட்சத்தீவை நாட்டின் கடற்பாசி மையமாக மேம்படுத்த தேவையான உதவிகள் மற்றும் ஆதரவை பிரதமர் திரு நரேந்திரமோடியின் தலைமையின் கீழ் மீன்வளத்துறை அமைச்சகம் வழங்கும் என அவர் உறுதி அளித்தார்.
லட்சத்தீவில் 3 நாள் பயணத்தை முடித்த மத்திய அமைச்சர் திரு. எல். முருகன் அகத்தி விமான நிலையத்திலிருந்து இன்று மாலை கொச்சி திரும்பினார்.
எரிசக்தி அமைச்சகம்
இந்தியாவின் முதல்; மற்றும் உலகின் மிகப்பெரிய பசுமை ஹைட்ரஜன் மைக்ரோகிரிட் திட்டங்களில் ஒன்று சிம்ஹாத்ரியில் அமைக்கப்பட உள்ளது
எலக்ட்ரோலைசரைப் பயன்படுத்தி ஹைட்ரஜன் உற்பத்தியுடன் கூடிய தனித்த எரிபொருள்-செல் அடிப்படையிலான மைக்ரோ-கிரிட் திட்டத்தை சிம்ஹாத்ரியில்  உள்ள என்டிபிசி விருந்தினர் மாளிகையில் என்டிபிசி அமைத்துள்ளது.
இந்தியாவின் முதல் பசுமை ஹைட்ரஜன் அடிப்படையிலான எரிசக்தி சேமிப்பு திட்டம் இதுவாகும். பெரிய அளவிலான ஹைட்ரஜன் எரிசக்தி சேமிப்பு திட்டங்களுக்கு இது முன்னோடியாக இருப்பதோடு நாட்டின் பல்வேறு முக்கிய இடங்களில் பல மைக்ரோகிரிட்களைப் நிறுவவும் பயனுள்ளதாக இருக்கும்.
அருகிலுள்ள மிதக்கும் சூரியசக்தி திட்டத்தில் இருந்து உள்ளீட்டு எரிபொருளை எடுத்து மேம்பட்ட 240 கிலோவாட் சாலிட் ஆக்சைடு எலக்ட்ரோலைசரைப் பயன்படுத்தி ஹைட்ரஜன் தயாரிக்கப்படும். சூரிய ஒளி கிடைக்கும் நேரங்களில் உற்பத்தி செய்யப்படும் ஹைட்ரஜன் உயர் அழுத்தத்தில் சேமிக்கப்பட்டு 50 கிலோவாட் திட ஆக்சைடு எரிபொருள் கலத்தைப் பயன்படுத்தி மின்மயமாக்கப்படும். மாலை 5 மணி முதல் காலை 7 மணி வரை தனித்த முறையில் இந்த அமைப்பு செயல்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781633
சுகாதாரம் மற்றும் குடும்ப நலத்துறை அமைச்சகம்
எட்டு வடகிழக்கு மாநிலங்களை சேர்ந்த ஊடகவியலாளர்களுக்கான திறன் வளர்த்தல் பயிலரங்கை மத்திய சுகாதார அமைச்சகம் நடத்தியது
இந்தியாவின் தற்போதைய கொவிட் நிலவரம், கொவிட் தடுப்புமருந்து மற்றும் தடுப்புமருந்து வழங்கல் நடவடிக்கை குறித்த பொய்களை களைதல் மற்றும் சரியான கொவிட் நடத்தை விதிமுறைகளின் முக்கியத்துவம் குறித்த திறன் வளர்த்தல் பயிலரங்கை வடகிழக்கு மாநிலங்களை சேர்ந்த ஊடகவியலாளர்கள் மற்றும் சுகாதார நிருபர்களுக்காக யுனிசெஃப்புடன் இணைந்து மத்திய சுகாதாரம் மற்றும் குடும்ப நல அமைச்சகம் இன்று நடத்தியது.
அசாம், அருணாச்சலப் பிரதேசம், மேகாலயா, மிசோராம், மணிப்பூர், நாகாலாந்து, சிக்கிம் மற்றும் திரிபுராவை சேர்ந்த ஊடகவியலாளர்கள் மற்றும் சுகாதார நிருபர்கள் காணொலி மூலம் பட்டறையில் கலந்து கொண்டனர்.
130-க்கும் மேற்பட்ட சுகாதார பத்திரிகையாளர்கள் மற்றும் தூர்தர்ஷன் நியூஸ், அகில இந்திய வானொலி மற்றும் பத்திரிகை தகவல் அலுவலகங்களை சேர்ந்த மூத்த அலுவலர்கள் கலந்து கொண்ட இந்த நிகழ்ச்சியில் பேசிய மத்திய சுகாதார அமைச்சக இணை செயலாளர் திரு லாவ் அகர்வால், கொவிட்-19-க்கு எதிரான போரில் தொடர் முயற்சிகளை எடுத்து வரும் ஊடகவியலாளர்களுக்கு பாராட்டு தெரிவித்தார்.
சமுதாயத்தில் மிகப்பெரிய தாக்கம் ஏற்படுத்துபவர்களாக ஊடகவியலாளர்கள் விளங்குவதாகவும், தடுப்பூசி செலுத்திக்கொள்ள மக்களை அவர்கள் ஊக்கப்படுத்தி, பொய் செய்திகள் மற்றும் தவறான தகவல்களை அவர்கள் முறியடிக்க வேண்டும் என்றும் அவர் கூறினார்.
மத்திய சுகாதாரம் மற்றும் குடும்ப நல அமைச்சகம், தகவல் மற்றும் ஒலிபரப்பு அமைச்சகம், யுனிசெஃப், தூர்தர்ஷன் நியூஸ், பத்திரிகை தகவல் அலுவலகம் மற்றும் அகில இந்திய வானொலியை சேர்ந்த மூத்த அலுவலர்கள், நாடு முழுவதிலும் இருந்து சுகாதார பத்திரிகையாளர்கள் இந்த தேசிய அளவிலான நிகழ்ச்சியில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733783
-----
(Visitor Counter : 197
பாதுகாப்பு அமைச்சகம்
இந்தோ-பசிபிக் பிராந்தியத்தில் வெளிப்படையான மற்றும் அனைத்தும் உள்ளடங்கிய ஒழுங்குமுறை தேவை: 8வது ஆசியான் பாதுகாப்பு அமைச்சர்கள் கூட்டத்தில் திரு ராஜ்நாத் சிங் வலியுறுத்தல்
இந்தோ-பசிபிக் பிராந்தியத்தில் வெளிப்படையான மற்றும் அனைத்தும் உள்ளடங்கிய ஒழுங்குமுறை தேவை என 8வது ஆசியான் பாதுகாப்பு அமைச்சர்கள் கூட்டத்தில்  திரு ராஜ்நாத் சிங் இன்று பேசினார்.
தென்கிழக்கு ஆசிய நாடுகள் அமைப்பில் உள்ள 10 ஆசியான் நாடுகள், மற்றும் பேச்சுவார்த்தைக்கான பங்குதார நாடுகளான ஆஸ்திரேலியா, சீனா, இந்தியா, ஜப்பான், நியூசிலாந்து, தென் கொரியா, புரூனே, ரஷ்யா மற்றும் அமெரிக்கா போன்ற நாடுகளின் பாதுகாப்பு அமைச்சர்கள் பங்கேற்கும் ஆண்டு கூட்டம்தான் இதுவாகும் . இதற்கு இந்தாண்டு புரூனே தலைமை வகித்தது.
இதில் பாதுகாப்புத்துறை அமைச்சர் திரு ராஜ்நாத் சிங் கலந்து கொண்டு பேசியதாவது:
நாடுகளின் இறையான்மை, பிராந்திய ஒருமைப்பாட்டை மதிக்கும் வெளிப்படையான, அனைத்தும் உள்ளடங்கிய ஒழுங்குமுறை தேவை. சர்வதே விதிமுறைகள் மற்றும் சட்டங்களை பின்பற்றுவதில் பேச்சுவார்த்தை மூலமாக பிரச்சினைகளுக்கு அமைதியான முறையில் தீர்வுகள் காண வேண்டும். இந்தோ-பசிபிக் பிராந்தியத்தில் அமைதி, நிலைத்தன்மை மற்றும் செழிப்பை மேம்படுத்த, தொலைநோக்குகள் மற்றும் மதிப்புகள் அடிப்படையில் கூட்டுறவு செயல்பாடுகளை இந்தியா வலுப்படுத்தியுள்ளது.
இந்தோ-பசிபிக் பிராந்தியத்திற்காக நமது பகிரப்பட்ட தொலைநோக்கு திட்டங்களை அமல்படுத்த, ஆசியான் அமைப்பை பயன்படுத்த இந்தியா ஆதரவு தெரிவிக்கிறது.
சர்வதேச அமைதி மற்றும் பாதுகாப்புக்கு எதிராக உருவாகிவரும் சவால்களை, பழமையான முறைகளால் தீர்க்க முடியாது. கடல் சட்டங்களுக்கான ஐ.நா ஒப்பந்தப்படி, சர்வதேச கடல் பகுதிகளில் சுதந்திரமான கப்பல் போக்குவரத்து, விமானப் போக்குவரத்து, தடையற்ற வணிகம் ஆகியவற்றை இந்தியா ஆதரிக்கிறது.
கடல்சார் பாதுகாப்பு சவால்கள் இந்தியாவுக்கு கவலையளிக்க கூடியதாக உள்ளது. இந்தோ-பசிபிக் பிராந்தியத்தின் அமைதி, நிலைத்தன்மை, செழிப்பு மற்றும் வளர்ச்சிக்கு கடல்வழி தகவல் தொடர்பு அமைப்புகள் முக்கியம். பேச்சுவார்த்தைக்கான நடத்தை விதிமுறைகள், சர்வதேச சட்டத்தின்படி விளைவுகளை ஏற்படுத்த வழிவகுக்கும். இந்த அமைப்பில் இல்லாத நாடுகளின் சட்ட உரிமைகள் மற்றும் நலன்கள் பற்றி தப்பான எண்ணத்தை ஏற்படுத்தாது.
உலக அமைதிக்கு தீவிரவாதமும், பயங்கரவாதமும் மிகப் பெரிய அச்சுறுத்தலாக உள்ளன. இந்த அமைப்புகளை ஒழிக்க கூட்டு ஒத்துழைப்பு நடவடிக்கை தேவை. இதற்கு காரணமானவர்களை அடையாளம் கண்டு அவர்களை பொறுப்பேற்கச் செய்து, அவர்களுக்கு நிதியுதவி மற்றும் அடைக்கலம் அளிப்பவர்களுக்கு எதிராக கடும் நடவடிக்கை எடுப்பதை உறுதி செய்ய வேண்டும். தீவிரவாதத்துக்கு நிதி அளிப்பதை எதிர்த்து போராடுவதில், நிதி நடவடிக்கை குழு , உறுப்பினரான இந்தியா உறுதியாக உள்ளது.
இவ்வாறு பாதுகாப்புத்துறை அமைச்சர் திரு ராஜ்நாத் சிங் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727467
-----
(Visitor Counter : 194
பிரதமர் அலுவலகம்
உலகளாவிய உள்கட்டமைப்பு முதலீட்டுக்கான கூட்டாண்மை  மற்றும் இந்தியா-மத்திய கிழக்கு-ஐரோப்பா பொருளாதார வழித்தடம் குறித்த நிகழ்வில் பிரதமர் நிகழ்த்திய உரையின் தமிழாக்கம்
மாண்புமிகு தலைவர்களே,
இந்த சிறப்பு நிகழ்விற்கு உங்கள் அனைவரையும் அன்புடன் வரவேற்கிறேன்.
எனது நண்பர் அதிபர் திரு பைடனுடன் இணைந்து இந்த நிகழ்ச்சிக்கு தலைமை தாங்குவதில் நான் மகிழ்ச்சியடைகிறேன்.
இன்று, நாம் அனைவரும் ஒரு முக்கியமான மற்றும் வரலாற்று முக்கியத்துவம் பெற்ற ஒப்பந்தம் மேற்கொள்ளப்படுவதைக் கண்டோம்.
இந்தியா, மேற்கு ஆசியா மற்றும் ஐரோப்பா இடையே பொருளாதார ஒருங்கிணைப்புக்கான ஒரு பயனுள்ள ஊடகமாக வரும் காலங்களில் இது மாறும்.
இது உலகளாவிய இணைப்பு மற்றும் வளர்ச்சிக்கு ஒரு நிலையான திசையை வழங்கும்.
இந்த முன்முயற்சி குறித்து
மேதகு அதிபர் பைடன்.
இளவரசர், பட்டத்து இளவரசர் மற்றும் பிரதமர் முகமது பின் சல்மான்,
மாண்புமிகு அதிபர் ஷேக் முகமது பின் சயீத்,
மேதகு அதிபர் மக்ரோன்,
மேதகு அதிபர் ஷோல்ஸ்,
மேதகு பிரதமர் மெலோனி,
மேதகு அதிபர் வான் டெர் லேயன்
ஆகியோருக்கு எனது வாழ்த்துகள்.
நண்பர்களே,
வலுவான இணைப்பு மற்றும் உள்கட்டமைப்பு ஆகியவை மனித நாகரிகத்தின் முன்னேற்றத்திற்கான அடித்தள தூண்களாக செயல்படுகின்றன.
இந்தியா தனது வளர்ச்சிப் பயணத்தில் இந்த துறைகளுக்கு அதிக முன்னுரிமை அளித்துள்ளது.
இது தவிர, முன்னெப்போதும் இல்லாத அளவு முதலீடு, சமூகம், டிஜிட்டல் மற்றும் நிதி சார்ந்த உள்கட்டமைப்பை நோக்கி செலுத்தப்படுகிறது.
இந்த முயற்சிகள் மூலம், வளர்ந்த இந்தியாவுக்கான வலுவான அடித்தளத்தை அமைத்து வருகிறோம்.
உலகளாவிய வளரும் நாடுகளின் பல நாடுகளில் ஒரு நம்பகமான கூட்டாளியாக, எரிசக்தி, ரயில்வே, நீர், தொழில்நுட்ப பூங்காக்கள் மற்றும் பல துறைகளில் உள்கட்டமைப்பு திட்டங்களை நாங்கள் செயல்படுத்தியுள்ளோம்.
இந்த முயற்சிகள் முழுவதிலும், தேவை சார்ந்த மற்றும் வெளிப்படையான அணுகுமுறைக்கு நாங்கள் ஒரு குறிப்பிட்ட முக்கியத்துவம் அளித்துள்ளோம்.
உலகளாவிய உள்கட்டமைப்பு முதலீட்டுக்கான கூட்டாண்மை மூலம், உலகளாவிய வளரும் நாடுகளில் உள்கட்டமைப்பு இடைவெளியைக் குறைப்பதில் நாம் குறிப்பிடத்தக்க பங்களிப்பை வழங்க முடியும்.
நண்பர்களே,
பிராந்திய எல்லைகளினால் இந்தியா இணைப்பை அளவிடுவதில்லை.
அனைத்து பகுதிகளுடனும் இணைப்பை அதிகரிப்பது, இந்தியாவின் முக்கிய முன்னுரிமையாகும்.
பரஸ்பர வர்த்தகம் மட்டுமல்லாமல், பல்வேறு நாடுகளுக்கு இடையே பரஸ்பர நம்பிக்கையையும் அதிகரிப்பதற்கான ஆதாரமாக இணைப்பு உள்ளது என்று நாங்கள் நம்புகிறோம்.
இணைப்பு முன்முயற்சிகளை ஊக்குவிக்கும் போது, சில அடிப்படை கொள்கைகள் பின்பற்றப்படுவதை உறுதி செய்வது அவசியம்:
சர்வதேச விதிமுறைகள், விதிகள் மற்றும் சட்டங்களுக்கு இணங்குதல் அனைத்து நாடுகளின் இறையாண்மை மற்றும் பிராந்திய ஒருமைப்பாட்டை மதித்தல், கடன் சுமைக்கு பதிலாக நிதி நம்பகத்தன்மையை ஊக்குவித்தல், அனைத்து சுற்றுச்சூழல் அளவுருக்களையும் பின்பற்றுதல்.
இன்று, இணைப்புக்கான ஒரு பெரிய முயற்சியை நாம் எடுக்கும்போது, வரும் தலைமுறையினரின் கனவுகளை விரிவுபடுத்துவதற்கான விதைகளை நாம் விதைக்கிறோம்.
இந்த வரலாற்றுச் சிறப்புமிக்க தருணத்தில் அனைத்துத் தலைவர்களுக்கும் எனது வாழ்த்துகளைத் தெரிவித்துக் கொள்வதுடன், அனைவருக்கும் எனது மனமார்ந்த நன்றியையும் தெரிவித்துக் கொள்கிறேன்.
பொறுப்புத்துறப்பு - இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
இந்திய அரசின் முதன்மை அறிவியல் ஆலோசகரின் அலுவலகம்
இந்திய அரசின் முதன்மை அறிவியல் ஆலோசகரால் தற்சார்பு விவசாய செயலி அறிமுகப்படுத்தப்பட்டது
இந்திய அரசின் முதன்மை அறிவியல் ஆலோசகர் பேராசிரியர் கே விஜய்ராகவனால் தற்சார்பு விவசாய செயலி அறிமுகப்படுத்தப்பட்டது. விவசாயம் குறித்த தகவல்கள் மற்றும் வானிலை முன்னறிவிப்புகள் குறித்து விவசாயிகளுக்கு தெரிவிப்பதற்காக இந்த செயலி உருவாக்கப்பட்டுள்ளது.
விவசாயிகளுக்கு உதவுவதற்கான தேசிய டிஜிட்டல் தளமான கிசான் மித்ரின் ஒரு பகுதியாக உருவாக்கப்பட்டுள்ள இந்த செயலி பல்வேறு தகவல்களை விவசாயிகளுக்கு அளிக்கும்.
மண்ணின் வகை, மண்வளம், ஈரப்பதம், வானிலை, நீர்பிடிப்பு, பயிர் தேர்வு, உரம் மற்றும் தண்ணீர் தேவை குறித்த விவரங்களை விவசாயிகளுக்கு இந்த செயலி வழங்கும். 12 மொழிகளில் தகவல்களை இச்செயலி வழங்கும்.
விவசாயிகளிடமிருந்து எந்த தகவல்களையும் இந்த செயலை பெறாது. ஒரு பகுதி தொடர்பான தகவலை அதன் அஞ்சல் குறியீட்டு எண்ணை பதிவு செய்வதன் மூலம் தெரிந்து கொள்ளலாம்.
செயலி எவ்வாறு செயல்படும் என்பதை தெரிந்து கொள்ள கீழ்காணும் காணொலியை பார்க்கவும்:
https://www.youtube.com/watch?v=yF2oITP1M8A
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்: https://pib.gov.in/PressReleasePage.aspx?PRID=1731175
------
(Visitor Counter : 248
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீர், லடாக், வடகிழக்குப் பகுதிகளில் கொரோனா வைரஸ் தாக்குதல் குறித்த நிலைமைகளை காணொலி காட்சி வழியாக முன்னாள் ராணுவ, விமானப்படைத் தலைவர்களுடன் இன்று விவாதித்தார் மத்திய அமைச்சர் டாக்டர் ஜிதேந்திர சிங்
வடகிழக்குப் பகுதி, ஜம்மு-காஷ்மீர் மற்றும் லடாக் பகுதிகளில் கொரோனா வைரஸ் தாக்குதல் தொடர்பான விவரங்களை மத்திய அமைச்சர் டாக்டர் ஜிதேந்திர சிங் இன்று முன்னாள் ராணுவ, விமானப்படைப் பிரிவுத் தலைவர்களிடமிருந்து கேட்டறிந்தார்.
முன்னாள் ராணுவ, விமானப் படைப்பிரிவுகளின் பெரும்பாலான தலைவர்கள் ஜம்மு-காஷ்மீர் மற்றும் வடகிழக்குப் பகுதிகளைப் பற்றி நேரடியான அனுபவம் பெற்றவர்களாக இருப்பதோடு, இந்தப் பகுதிகளின் பிரத்தியேகமான நிலைமையையும் அறிந்தவர்களாகவும் இருக்கின்றனர் என்று டாக்டர் ஜிதேந்திர சிங் குறிப்பிட்டார். அதுமட்டுமின்றி பணி ஓய்வுக்குப் பிறகு அவர்கள் பொது சமூகத்தில் முக்கியமான நபர்களாக இருப்பதோடு, மக்களிடையே கருத்துக்களை உருவாக்குவதில் பெயர் பெற்றவர்களாகவும் விளங்குகின்றனர். இந்நிலையில் அவர்கள் தரும் விவரங்கள் மற்றும் ஆலோசனைகள் கொரோனா வைரஸ் தாக்குதலுக்கு எதிரான நமது முயற்சிகளை மேம்படுத்துவதற்கு மதிப்புமிக்கவையாக இருப்பதோடு, தங்கள் சொந்தக் கண்ணோட்டத்தில் இருந்து அவர்கள் காணும் சில அம்சங்களை நமக்கு உணர்த்துபவையாகவும் அமைகின்றன என்றும் அமைச்சர் குறிப்பிட்டார்.
வடகிழக்குப் பகுதியில் உள்ள மொத்தம் எட்டு மாநிலங்களில் ஐந்து மாநிலங்கள் ஏற்கனவே கொரோனா வைரஸ் தாக்குதலில் இருந்து விடுபட்டுள்ளன என்பதோடு மீதமுள்ள மூன்று மாநிலங்களிலும் கூட கடந்த சில நாட்களில் கொரோனா வைரஸ் தாக்குதலுக்கு புதிதாக எவரும் ஆளாகவில்லை என்ற தகவலையும் டாக்டர் ஜிதேந்திர சிங் மூத்த பாதுகாப்பு அதிகாரிகளிடம் தெரிவித்தார்.
பொது முடக்கத்தைப் பொறுத்தவரையில் அதைத் தளர்த்துவதென்பது படிப்படியான ஒன்றாக இருக்க வேண்டும் என்பதே பொதுவான கருத்தாக உள்ளது. அதைப் போன்றே வடகிழக்குப் பகுதியைப் பொறுத்தவரையில் அருகாமை நாடுகளான வங்கதேசம் போன்ற மற்ற நாடுகளுடனான எல்லைப் பகுதிகளை மூடி வைப்பது பயனுள்ளதாக இருக்கும் என்பதே இந்தப் பகுதிக்கு வழங்கப்பட்டுள்ள பொதுவான அறிவுரை ஆகும்.
வடகிழக்கு மற்றும் ஜம்மு-காஷ்மீர் ஆகிய இரண்டு பகுதிகளிலுமே பொதுமக்களின் அணுகுமுறை என்பது சாதகமான ஒன்றாகவே உள்ளது. அதைப் போன்றே இணையவழி வர்த்தகம், இணையவழி வகுப்புகள் ஆகியவை குறித்தும் கருத்துக்கள் தெரிவிக்கப்பட்டன.
(Visitor Counter : 153
அறிவியல் மற்றும் தொழில்நுட்பத்துறை
ஒளி மற்றும் மூலக்கூறுகளுக்கிடையேயான புதிதாகக் கண்டுபிடிக்கப்பட்டுள்ள தொடர்பு ஒளியியல் கருவிகளுக்கு வலுவூட்டும்
மாற்றக்கூடிய மற்றும் திறன்மிகு ஒளியியல் கருவிகளைத் தயாரிப்பதில் உதவக்கூடிய புதுமையான தொடர்பை- முப்பரிமாண மற்றும் ஒற்றைப் பரிமாண ஃபோட்டானிக் அமைப்பை தலைகீழாக மாற்றக்கூடிய புற ஊதா மற்றும் நீல ஒளிச் சேர்க்கையை- பெங்களூருவை சேர்ந்த விஞ்ஞானிகள் கண்டுபிடித்துள்ளனர்.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற நிறுவனமான நானோ மற்றும் மென் பொருள்கள் அறிவியல் மையத்தில்  இதைக் கண்டறிந்துள்ளனர்.
ஒளி மற்றும் மூலக்கூறுகளுக்கிடையேயான புதிதாகக் கண்டுபிடிக்கப்பட்டுள்ள இந்தத் தொடர்பு, ஒளியியல் கருவிகளுக்கு வலுவூட்டும் என்று எதிர்பார்க்கப்படுகிறது.
ராஜலட்சுமி சாஹூ, டி. எஸ். சங்கர் ராவ், யு. எஸ். ஹிரெமத், சி. வி. யெலமக்கட் மற்றும் எஸ் கிருஷ்ண பிரசாத் ஆகியோர் அடங்கிய நானோ மற்றும் மென் பொருள்கள் அறிவியல் மையத்தின் ஆராய்ச்சிக் குழு இதை கண்டறிந்துள்ளது. இதை பற்றிய தகவல்கள் 'ஜர்னல் ஆப் பிசிக்கல் கெமிஸ்ட்ரி' என்னும் சஞ்சிகையில் வெளியாகியுள்ளது.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651809
(Visitor Counter : 127
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைத் தகவல்கள்
பாதிக்கப்பட்ட நோயாளிகளை விட குணமடைந்தவர்களின் எண்ணிக்கை அதிகரிப்பு
கடந்த 24 மணி நேரத்தில், 5,991 கோவிட்-19 நோயாளிகள் குணமடைந்துள்ளனர். இத்துடன், நோயிலிருந்து குணமடைந்தவர்களின் எண்ணிக்கை 1,35,205 ஆக உயர்ந்துள்ளது. அதே சமயம், நோய் பாதித்தவர்களின் எண்ணிக்கை தற்போது 1,33,632. குணமடைந்த மொத்த நோயாளிகளின் எண்ணிக்கை, பாதிக்கப்பட்டு சிகிச்சை பெற்று வருபவர்களை விட முதன்முறையாக அதிகரித்துள்ளது. குணமடைந்தவர்களின் விகிதம் தற்போது 48.88 சதவீதமாக உள்ளது.
இதேபோல, இந்திய மருத்துவ ஆராய்ச்சிக்குழுமம்  நடத்திய பரிசோதனைகளின் எண்ணிக்கை 50 லட்சத்தைத் தாண்டியுள்ளது. இன்று இது 50,61,332 ஆக உள்ளது. கடந்த 24 மணி நேரத்தில், ஐசிஎம்ஆர் 1,45,216 மாதிரிகளைப் பரிசோதித்துள்ளது. பாதிப்பு அடைந்தவர்களைக் கண்டறியும் சோதனையை ஐசிஎம்ஆர் தொடர்ந்து முடுக்கிவிட்டுள்ளது. அரசு பரிசோதனைக்கூடங்களின் எண்ணிக்கை 590 ஆகவும், தனியார் ஆய்வகங்களின் எண்ணிக்கை 233 ஆகவும் அதிகரித்துள்ளது.
மும்பை, அகமதாபாத், சென்னை, கொல்கத்தா, தில்லி, பெங்களூரு ஆகிய 6 நகரங்களில் மேற்கொள்ளப்பட்டு வரும் பொது சுகாதார நடவடிக்கைகள் குறித்து ஆய்வு செய்து, மாநில சுகாதாரத் துறைகள் மற்றும் மாநகராட்சிகளின் சுகாதார அதிகாரிகளுக்கு தொழில்நுட்ப ஆதரவு வழங்கவும், கைகொடுத்து ஊக்குவிக்கவும் மத்தியக் குழுக்கள் ஈடுபடுத்தப்பட்டுள்ளன.
குறிப்பிட்ட இந்த நகரங்களில், இக்குழுக்கள் அடுத்த ஒரு வார காலத்தில் பார்வையிட்டு, கோவிட்-19 தொற்றைக் கட்டுப்படுத்த எடுக்கப்பட்டுள்ள பொது சுகாதார நடவடிக்கைகள் பற்றி ஆய்வு மேற்கொள்ளும். இந்தக் குழுக்கள் மாநில சுகாதாரத்துறை மற்றும் மத்திய சுகாதாரம் மற்றும் குடும்பநல அமைச்சகம் மேற்கொண்டு வரும் நடவடிக்கைகள் பற்றிய தினசரி அறிக்கையை அளிக்கும். அவசர முக்கியத்துவம் வாய்ந்த ஏதாவது பிரச்சினை இருந்தால், அந்தத் தகவலை அக்குழுக்கள் தெரிவிக்கும். மேலும், தங்கள் பயணத்தை நிறைவு செய்வதற்கு முன்பாக, தங்களது கருத்துக்கள் மற்றும் ஆலோசனைகளை அவை அறிக்கையாக அளிக்கும்.
(